Brita oficejo pri naciaj statistikoj

La brita oficejo pri naciaj statistikoj (mallongigita ONS, , ) estas brita organizaĵo kiu respondecas pri la kreado kaj publikigado de statistikoj en la kampoj de ekonomio, loĝantaro kaj socio je diversaj naciaj kaj lokaj niveloj. Pro historiaj kialoj, la ĝenerala registro-oficejo estas parto de ĝi, do ĝi ankaŭ respondecas pri kolektado de datumoj pri naskiĝo, morteco kaj geedza stato en Anglio kaj Kimrio.

La ONS estis fondita la 1-an de aprilo 1996 post la fuzio de la centra statistika oficejo (CSO), la oficejo de loĝantaroj kaj enketoj (OPCS) kaj la statistikaj fakoj de la departemento pri laboro.

La ĉefsidejo de ONS ĝis 2006 estis en urba areo Pimlico en la urbodistrikto City of Westminster de Londono, kaj ĝi havis delegaciojn en la urboj Newport, Titchfield en Hampshire kaj Southport. En 2006 la centra sidejo estis movita al Newport. La Brita oficejo pri naciaj statistikoj estas asociita al la eŭropa organizaĵo Eurostat kaj kunlaboras kun ĝi ankaŭ post la Briteliro de 2020.

 Eksteraj ligiloj 
 oficiala retejo angle kaj kimre

Britio
Kategorio:Demografio de Britio
Kategorio:Organizaĵoj en Britio
Kategorio:Organizaĵoj fonditaj en 1996